***Ա Մ Փ Ո Փ Ա Թ Ե Ր Թ***

**«Ճանապարհային երթևեկության անվտանգության ապահովման մասին» օրենքում լրացումներ և փոփոխություններ կատարելու մասին», «Վարչական իրավախախտումների վերաբերյալ» օրենսգրքում փոփոխություններ կատարելու մասին», «Պետական տուրքի մասին» օրենքում փոփոխություններ կատարելու մասին» և «Ավտոտրանսպորտային միջոցների օգտագործումից բխող պատասխանատվության պարտադիր ապահովագրության մասին» օրենքում լրացում և փոփոխություն կատարելու մասին» օրինագծերի փաթեթի վերաբերյալ**

|  |  |  |  |
| --- | --- | --- | --- |
| ***Առարկության, առաջարկության հեղինակը¸***  ***գրության ստացման ամսաթիվը, գրության համարը*** | ***Առարկության, առաջարկության բովանդակությունը*** | ***Եզրակացություն*** | ***Կատարված փոփոխությունները*** |
|  |  |  |  |
| 1.Առողջապահության նախարարություն  05.03.19  ԱԹ/09/3256-19 | Առաջարկություններ և առարկություններ չկան: | Ընդունվել է ի գիտություն: |  |
| 2.ՀՀ արդարադատության նախարարություն  07.03.19 01/14/4821-19 | 1. «Ճանապարհային երթևեկության անվտանգության ապահովման մասին» Հայաստանի Հանրապետության օրենքում փոփոխություններ և լրացումներ կատարելու մասին» Հայաստանի Հանրապետության օրենքի լրամշակված նախագծի (այսուհետ՝ Նախագիծ) 13-րդ հոդվածի 1-ին, 5-րդ, 6-րդ, 7-րդ և 8-րդ մասերով նախատեսվող փոփոխություններն անհրաժեշտ է հանել, քանի որ 2017 թվականի 21-ին ընդունված «Ճանապարհային երթևեկության անվտանգության ապահովման մասին» Հայաստանի Հանրապետության օրենքում փոփոխություններ և լրացում կատարելու մասին» ՀՕ-281-Ն Հայաստանի Հանրապետության օրենքով «Ճանապարհային երթևեկության անվտանգության ապահովման մասին» Հայաստանի Հանրապետության օրենքի 13-րդ հոդվածում նախագծով նշված փոփոխություններն արդեն իսկ կատարվել են և 2018 թվականի հունվարի 1-ից ուժի մեջ են մտել: Այդ առումով նախագծի 3-րդ հոդվածն անհրաժեշտ է խմբագրել: | Ընդունվել է | Կատարվել են համապատասխան փոփոխություններ: |
|  | 2. Նախագծի 8-րդ հոդվածի 6-րդ մասում «հանել» բառն անհրաժեշտ է փոխարինել «ուժը կորցրած ճանաչել» բառերով՝ հաշվի առնելով «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի պահանջները: | Ընդունվել է: | Կատարվել է համապատասխան փոփոխություն: |
|  | 3. Նախագծի 11-րդ հոդվածի կապակցությամբ հայտնում ենք, որ «Ճանապարհային երթևեկության անվտանգության ապահովման մասին» Հայաստանի Հանրապետության օրենքի 31-րդ հոդվածն ունի մեկ մաս: Այդ առումով հիշյալ հոդվածն անհրաժեշտ է խմբագրել և հստակեցնել թե նախագծի 11-րդ հոդվածով նախատեսվող փոփոխությունը «Ճանապարհային երթևեկության անվտանգության ապահովման մասին» Հայաստանի Հանրապետության օրենքի որ հոդվածում պետք է կատարվի: | Ընդունվել է: | Վրիպակը շտկվել է, «31» թիվը փոխարինվել է «31.1.» թվով: |
|  | 4. Նախագծի 12-րդ հոդվածում «պաշտոնական հրապարակման օրվան հաջորդող տասներորդ օրվանից» բառերն անհրաժեշտ է փոխարինել «պաշտոնական հրապարակման օրվան հաջորդող տասներորդ օրը» բառերով՝ հաշվի առնելով «Նորմատիվ իրավական ակտերի մասին» Հայաստանի Հանրապետության օրենքի 23-րդ հոդվածի 5-րդ մասի պահանջները:  Նույն դիտողությունը վերաբերում է նաև «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ կատարելու մասին», «Պետական տուրքի մասին» Հայաստանի Հանրապետության օրենքում փոփոխություններ կատարելու մասին» Հայաստանի Հանրապետության օրենքների լրամշակված նախագծերի ուժի մեջ մտնելու ժամկետներին: | Ընդունվել է: | Օրինագծերում կատարվել են համապատասխան փոփոխություններ: |
|  | 5. «Ճանապարհային երթևեկության անվտանգության ապահովման մասին» Հայաստանի Հանրապետության օրենքում փոփոխություններ և լրացումներ կատարելու մասին» Հայաստանի Հանրապետության օրենքի լրամշակված նախագծի մի շարք հոդվածներով նախատեսվում է, որ Հայաստանի Հանրապետության կառավարության կողմից պետք է ընդունվեն մի շարք որոշումներ: Այդ առումով հիշյալ օրենքի նախագծում անհրաժեշտ է նախատեսել անցումային դրույթներ, որոնցով կնախատեսվեն հիշյալ կառավարության որոշումների ընդունման ժամկետները՝ հաշվի առնելով «Նորմատիվ իրավական ակտերի մասին» Հայաստանի Հանրապետության օրենքի 13-րդ հոդվածի 5-րդ մասի 2-րդ կետի պահանջները, մասնավորապես՝  Եթե օրենսդրական ակտով (բացառությամբ Սահմանադրության) սահմանված նորմը կարող է կատարվել միայն այդ ակտով նախատեսված ենթաօրենսդրական  նորմատիվ  իրավական ակտի ընդունմամբ, կամ դրա կատարումն ուղղակիորեն պայմանավորված է ենթաօրենսդրական  նորմատիվ  իրավական ակտի ընդունմամբ, ապա օրենսդրական ակտի անցումային դրույթներով սահմանվում են նաև` ենթաօրենսդրական նորմատիվ  իրավական ակտի ընդունման նախատեսվող ժամկետը: | Ընդունվել է : | 12-րդ հոդվածում լրացվել է նոր 3-րդ մաս: |
|  | 6. Նախագծերն անհրաժեշտ է համաձայնեցնել շահագրգիռ մարմինների հետ: | Ընդունվել է ի գիտություն: |  |
| 3. ՀՀ աշխատանքի և սոցիալական հարցերի նախարարություն  05.03.19  ԶԲ/3221-19 | «Վարչական իրավախախտումների վերաբերյալ ՀՀ օրենսգրքում փոփոխություններ կատարելու մասին» և «Պետականտուրքիմասին» ՀՀ օրենքում փոփոխություններ կատարելու մասին» ՀՀ օրենքների նախագծերի վերաբերյալ դիտողություներ և առաջարկություններ չկան, իսկ ««Ճանապարհային երթևեկության անվտանգության ապահովման մասին» ՀՀ օրենքում փոփոխություններ և լրացումներ կատարելու մասին» օրենքի նախագիծի վերաբերյալ ներկայացվում են ներքոհիշալ դիտողությունները՝ նախագծի  **3-րդ հոդվածում առաջարկվում է օրենքի 13-րդ հոդվածի** 2-րդ և 7-րդ մասերի «ներմուծում ազատ շրջանառության համար» մաքսային ռեժիմով»,18-րդ մասի «տարանցիկ փոխադրում», «մաքսային ռեժիմներով», 19-րդ մասի «ներմուծում ազատ շրջանառության համար» մաքսային ռեժիմից տարբերվող այլ մաքսային ռեժիմներով», 21-րդ մասի «Տարանցիկ փոխադրում» մաքսային ռեժիմով», 22-րդ, 23-րդ և 24-րդ մասերի «մաքսային ռեժիմով» բառերը փոխարինել, սակայն օրենքի վերոհիշյալ հոդվածի նշված մասերում նման բառեր առկա չեն։  **Նախագծի 11-րդ հոդվածով** առաջարկվում է լրացում կատարել օրենքի 31-րդ հոդվածի 2-րդ մասի «ժա» կետում, սակայն 31-րդ հոդվածը նման կետ չունի։ | Ընդունվել է: | Կատարվել են համապատասխան փոփոխություններ: |
| 4. ՀՀ տրանսպորտի,կապի և տեղեկատվական տեխնոլոգիաների նախարարություն  07.03.19  01/16.1/2698-19 | Առաջարկություններ և առարկություններ չկան: | Ընդունվել է ի գիտություն: |  |
| 5. ՀՀ տնտեսական զարգացման և ներդրումների նախարարություն  11.03.19  01/09.1/1826-19 | Առաջարկություններ և առարկություններ չկան: | Ընդունվել է ի գիտություն: |  |
| 6. ՀՀ բնապահպանության նախարարություն  11.03.19  1/04.3/10487-19 | Առաջարկություններ և առարկություններ չկան: | Ընդունվել է ի գիտություն: |  |
| 7. Մարդու իրավունքների պաշտպան  12.03.19  01/13.4/1008-19 | 1. Նախագծի 6-րդ հոդվածի 2-րդ մասով առաջարկվում է «Ճանապարհային երթևեկության անվտանգության ապահովման մասին» ՀՀ օրենքի 24-րդ հոդվածը լրացնել նոր մասով՝ ըստ որի, եթե ճանապարհա-տրանսպորտային պատահարի արդյունքում մահացել կամ վիրավորվել են մարդիկ, ապա ճանապարհատրանսպորտային պատահարին առնչություն ունեցող վարորդը *պարտավոր է ձեռնարկել բոլոր* ***հնարավոր իրավաչափ միջոցները*** *ճանապարհային երթևեկության այլ մասնակիցների կողմից պատահարի վայրի շրջանցումը կազմակերպելու ուղղությամբ*:  Նման կարգավորում է առաջարկվում նաև նույն հոդվածի 3-րդ մասով, սահմանելով, որ նախատեսված դեպքում ճանապարհա-տրանսպորտային պատահարին առնչություն ունեցող վարորդը պարտավոր է տեղի ունեցածի մասին հայտնել ոստիկանություն, սպասել ոստիկանության կամ այլ իրավասու մարմնի ծառայողների ներկայանալուն և մինև ոստիկանության կամ այլ իրավասու մարմնի ծառայողների ներկայանալը ձեռնարկել բոլոր հնարավոր *իրավաչափ միջոցները ճանապարհային երթևեկության այլ մասնակիցների կողմից պատահարի վայրի շրջանցումը կազմակերպելու ուղղությամբ*, իսկ ոստիկանության կամ այլ իրավասու մարմնի ծառայողների պատահարի վայր ներկայանալուց հետո գործել վերջիններիս կողմից տրված հրահանգներով (ցուցումներով)` մասնակցելով պատահարի գրանցման և անհրաժեշտ ստուգումների անցկացման հետ կապված գործողություններին:  Միևնույն ժամանակ, «Վարչական իրավախախտումների վերաբերյալ Հայաստանի Հանրապետության օրենսգրքում փոփոխու-թյուններ կատարելու մասին» ՀՀ օրենքի նախագծի 3-րդ հոդվածով առաջարկվում է սահմանել, որ ճանապարհատրանսպորտային պատահարին առնչություն ունեցող վարորդի կողմից ճանապարհատրանսպորտային պատահարին առնչություն ունեցող վարորդի` օրենքով սահմանված պարտականությունները չկատարելը, եթե դա չի պարունակում հանցագործության հատկանիշներ` առա-ջացնում է տուգանքի նշանակում` սահմանված նվազագույն աշխատավարձի երեսնապատիկի չափով:  Ստացվում է մի իրավիճակ, երբ ճանապարհատրանսպորտային պատահարին առնչություն ունեցող վարորդի վրա նախ դրվում է պարտականություն կազմակերպել ճանապարհային երթևեկության այլ մասնակիցների կողմից պատահարի վայրի շրջանցումը կազմակերպելու ուղղությամբ, իսկ դա չանելու համար նախատեսվում է տուգանքի նշանակում` սահմանված նվազագույն աշխատավարձի երեսնապատիկի չափով:  Նշվածը կարող է հանգեցնել ինչպես երթևեկության կազմակերպման խոչընդոտների և նոր վթարների առաջացման, քանի որ անձը հնարավոր է, որ չունենա նշված շրջանցումը կազմակերպելու հմտություններ և գիտելիքներ: Մյուս կողմից՝ տուգանք է նշանակվում ճանապարհատրանսպորտային պատահարին առնչություն ունեցող վարորդի նկատմամբ, ով չի իրականացրել վերը նշված պարտականությունները, մինչդեռ պատահարի վայրի շրջանցումը կազմակերպելու համար տրվող ցուցումներին չենթարկվող երթևեկության մյուս մասնակիցների համար զսպիչ մեխանիզմներ սահմանված չեն: Նշված կարգավորման կյանքի կոչումը լի է նաև վթարի վայրում կոնֆլիկտների առաջման ռիսկերով՝ շրջանցումը կազմակերպող և երթևեկության մյուս մասնակից վարորդների միջև:  Ելնելով վերոգրյալից՝ **առաջարկում ենք վերանայել «Ճանապարհային երթևեկության անվտանգության ապահովման մասին» Հայաստանի Հանրապետության օրենքում նախատեսվող վերը նշված փոփոխությունները՝ վերացնելով վարորդի՝ ճանապարհային երթևեկության այլ մասնակիցների կողմից պատահարի վայրի շրջանցումը կազմակերպելու ուղղությամբ գործողություններ կատարելու վերաբերյալ պարտականությունը և ըստ այդմ՝ տուգանքի նշանակումը:** | Չի ընդունվել, քանի որ նախագծում խոսվում է բացառապես վարորդի կողմից  *բոլոր* ***հնարավոր իրավաչափ միջոցները*** ձեռնարկելու պարտավորության մասին: |  |
| 2. Նախագծի 7-րդ հոդվածով նախատեսվում է Օրենքը լրացնել հեծանվորդների և մոպեդների վարորդների երթեվեկության լրացուցիչ պահանջներ և լծասայլերի (լծասահնակների) երթեվեկության, բեռնակիր և հեծկան կենդանիներին, ինչպես նաև անասուններին քշելու լրացուցիչ պահանջներ սահմանող հոդվածներով: Չնայած նրա, որ գործող օրենքում ևս առկա են նշված կարգավորումները, սակայն Նախագծով առաջարկվում են մի շարք նոր կարգավորումներ, որոնք վերաբերում են հասարակության լայն զանգվածին: Մինչդեռ, թե Նախագծի անցումային դրույթները, թե՛ կից ներկայացված հիմնավորումները երևէ նշում չեն պարունակում Նախագծի վերաբերյալ իրազեկման աշխատանքներ տանելու վերաբերյալ: Ավելին, ըստ Նախագծի 12-րդ հոդվածի՝ նշված կարգավորումներն ուժի մեջ են մտնելու պաշտոնական հրապարակման օրվան հաջորդող տասներորդ օրվանից և ուստի նաև տուգանքներ են նշանակվելու այդ փոփոխություններով ամրագրված նոր կարգավորումների խախտումների դեպքում:  Արդյունքում կարող է ստեղծվել մի իրավիճակ, երբ քաղաքացիները, չունենալով բավարար իրազեկվածության մակարդակ, կկատարեն մի շարք խախտումներ: Նման դեպքերից գործնականում խուսափելու, կամ դրանց քանակը նվազեցնելու համար **առաջարկում ենք իրականացնել նշված կարգավորումների վերաբերյալ իրազեկման աշխատանքներ, ինչպես նաև քննարկել Նախագծով սահմանվող կարգավորումների չպահպանման դեպքում նախազգուշացում կիրառելու հարցը:** | 2. Ընդունվել է ի գիտություն: | 2. Միաժամանակ, նախագծի անցումային դրույթներում կատարվել է համապատասխան լրացում, որի համաձայն՝ օրինագծի 7-րդ հոդվածն ուժի մեջ կմտնի օրենքի ընդունումից 6 ամիս հետո: |
| 3. Նախագծի 4-րդ հոդվածով նախատեսվում է Օրենքի 13.1. հոդվածով սահմանել, որ ճանապարհային ոստիկանությունում գրանցված կամ հաշվառված (վերահաշվառված) կամ հաշվառումից հանված տրանսպորտային միջոցների վերաբերյալ տվյալները առանց տվյալների սուբյեկտի համաձայնության ՀՀ օրենքով իրենց վերապահված լիազորությունների իրակա-նացման համար կարող են տրամադրվել վարչապետի աշխատակազմին, ՀՀ Ազգային ժողովի աշխատակազմին և պատգամավորներին, ՀՀ հաշվեքննիչ պալատին, ՀՀ պետական կառավարման մարմիններին, դատարաններին, ՀՀ դատախազությանը և քրեական հետապնդման այլ մարմինների, ՀՀ կենտրոնական բանկին, ՀՀ տեղական ինքնակառավարման մարմիններին, ինքնավար մարմիններին և անկախ պետական մարմիններին, ՀՀ մարդու իրավունքների պաշտպանին, ՀՀ փաստաբաններին, ՀՀ նոտարներին, սնանկության գործով կառավարչին՝ պահպանելով «Պետական և ծառայողական գաղտնիքի մասին» օրենքով նախատեսված սահմանափակումները:  Նախագծի հիմնավորումներում առկա չէ նշում այս փոփոխության վերաբերյալ, բացահայտված չէ դրա նպատակը, ինչպես նաև մեկնաբանված չէ նշված ցանկում ներկայացված գերատեսչություններին ճանապարհային ոստիկանությունում գրանցված կամ հաշվառված (վերահաշվառված) կամ հաշվառումից հանված տրանսպորտային միջոցների վերաբերյալ տվյալների փոխանցման անհրաժեշտությունը:  **Ելնելով վերոգրյալից՝ առաջարկում ենք հիմնավորել նշված հոդվածում կատարվող փոփոխությունների նպատակն ու հետապնդվող արդյունքը:** | 3. Առաջարկությունն ըստ էության ընդունված է, քանի որ օրինագծում փոփոխվող 13.1. հոդվածում հստակ նշված է, որ տվյալների տրամադրման նպատակը Հայաստանի Հանրապետության օրենքով իրենց վերապահված լիազորությունների իրականացումն է:  Բացի այդ, համապատասխան լրացում է կատարվել նաև նախագծի հիմնավորման մեջ: |  |
| 8. ՀՀ քննչական կոմիտե  15.03.19  01/22/4613-19 | Առաջարկություններ և առարկություններ չկան: | Ընդունվել է ի գիտություն: |  |
| 9. ՀՀ գլխավոր դատախազություն  18.03.19  04/3252-19 | Առաջարկություններ և առարկություններ չկան: | Ընդունվել է ի գիտություն: |  |
| 10. ՀՀ կենտրոնական բանկ | 1. Նախագծի 1-ին հոդվածով կատարվող լրացումով՝ ավտոմոբիլ հասկացությունը լայնացվում է, ինչպես նաև Նախագծով սահմանվում են այլ տրանսպորտային միջոցներ, որի կապակցությամբ առաջարկում ենք «Ավտոտրանսպորտային միջոցների օգտագործումից բխող պատասխանատվության պարտադիր ապահովագրության մասին» օրենքում ևս ներառել այն ավտոտրանսպորտային միջոցները, որոնք ավելացվում են Նախագծում, օրինակ՝ էլեկտրոմոբիլ, հատուկ ավտոմոբիլ և այլն։ Առաջարկը պայմանավորված է այն հանգամանքով, որ հետագայում այդ տրանսպորտային միջոցները ևս ունենան պարտադիր ապահովագրություն։ | 1. Ընդունվել է: Փաթեթում լրացվել է նոր օրինագիծ: |  |
|  | 2. Նախագծի 3-րդ հոդվածի 2-րդ կետով կատարվող լրացումով նախատեսվում է, որ հասարակ գրավոր գործարքի կատարումը և դրա հիման վրա տրանսպորտային միջոցի նկատմամբ սեփականության իրավունքի գրանցումը կարող է իրականացվել նաև ճանապարհային ոստիկանության էլեկտրոնային հարթակում՝ առանց ճանապարհային ոստիկանության իրավասու ստորաբաժանում ներկայանալու, Հայաստանի Հանրապետության կառավարության որոշմամբ սահմանված կարգով։ Ողջունելով նման նախաձեռնությունը, առաջարկում ենք նաև հնարավորություն ընձեռնել ոչ միայն սեփականության իրավունքի գրանցումը, այլ նաև ինչպես նոտարական կարգով վավերացված, այնպես էլ հասարակ գրավոր ձևով կնքված գրավի և լիզինգի վարձակալության իրավունքները, քանի որ նշված մեխանիզմի ներդրումը հարմարավետ կլինի թե՛ ֆինանսական կազմակերպությունների և թե՛ գրանցում իրականացնող մարմնի, թե հաճախորդների համար։ Նման հնարավորությունը օպերատիվ կդարձնի այդ գործարքներից ծագող իրավունքների գրանցումը և կթեթևացնի գրանցող մարմնի ծանրաբեռնվածությունը։ | 2. Ընդունվել է : |  |
|  | 3. Համաձայն գործող Օրենքի 13-րդ հոդվածի 12-րդ կետի՝ տրանսպորտային միջոցի *գրավի* իրավունքի գրանցումը չի կարող մերժվել, բացառությամբ այն դեպքերի, երբ ներկայացված չեն սույն հոդվածի 11-րդ մասում նշված դիմումը և դրան կցվող փաստաթղթերը։ Սակայն համաձայն Նախագծի 3-րդ հոդվածի 4-րդ կետով կատարվող լրացման՝ մերժման հիմք է հանդիսանում նաև տրանսպորտային միջոցի *լիզինգի* պայմանագրով վարձակալության իրավունքի պետական գրանցման ներկայացնելո համար սահմանված ժամկետը չպահպանելը։ **Առաջարկում ենք գործող Օրենքի 12-րդ կետի առաջին նախադասությունում «գրավի» բառից հետո ավելացնել «և լիզինգի» բառերը։** | 3. Առաջարկությունն ընդունվել է: |  |
|  | 4. Նախագծով նախատեսվում է, որ գրավի կամ լիզինգի վարձակալության իրավունքի գրանցումը մերժվելու է նաև այն դեպքում, երբ տրանսպորտային միջոցի գրավի և լիզինգի պայմանագրով վարձակալության իրավունքի պետական գրանցման է ներկայացվել գործարքի **կատարման** օրվանից հետո` 5-օրյա ժամկետից հետո, սակայն գործնականում ֆինանսական վարձակալությամբ տրամադրվող տրանսպորտային միջոցները վարձատուների կողմից ձեռք են բերվում, ոչ միայն տեղական մատակարարներից, այլ նաև օտարերկրյա մատակարարներից, որի արդյունքում **լիզինգի պայմանագրի կնքումը և տրանսպորտային միջոցի փաստացի մատակարարման ժամկետները**  տարբեր են լինում։ Ուստի հաշվի առնելով վերոգրյալը, առաջարկում ենք լրացումը այնպես կատարել, որ նման դեպքերում ժամկետը հոսի ոչ թե գործարքի կատարման օրվանից, այլ տրանսպորտային միջոցի փաստացի մատակարարման և/կամհանձման օրվանից։ | 4. Չի ընդունվել, քանի որ ՀՀ քաղաքացիական օրենսգրքի 449-րդ հոդվածի 2-րդ մասով նախատեսված կարգավորման պարագայում նման փոփոխություն կատարելու անհրաժեշտությունը բացակայում է: Մասնավորապես՝ գործարքի կատարման պահ է համարվում համապատասխան գույքը հանձնելու պահը: |  |
|  | 5. Գործող օրենքի 13-րդ հոդվածի 11-րդ մասից առաջարկում ենք հանել « , իսկ տրանսպորտային միջոցի սեփականության վկայականը պահվում է գրավառուի մոտ» բառերը, քանի որ այն անիմաստ է պահել գրավառուի մոտ։ Նման մոտեցումը խոչընդոտում է գրավատուների իրավունքների իրականացումը, քանի որ լինում են դեպքեր, երբ այլ գործարք իրականացնելու համար պետք է լինում սեփականության վկայականի բնօրինակը, սակայն քաղաքացին (գրավատուն) այն չի կարողանում ներկայացնել՝ գրավառուի մոտ լինելու փաստով պայմանավորված։ | 5. Առաջարկությունն ընդունվել է: Օրենքի 13-րդ հոդվածի 11-րդ մասում կատարվել է համապատասխան փոփոխություն: |  |
|  | 6.Առաջարկում ենք Նախագծով կարգավորել ՀՀ քաղաքացիական օրենսգրքով արդեն իսկ ներդրված գործող ընթացակարգերը՝ հակասություններից ու տարակարծիք մեկնաբանություններից խուսափելու համար։ Մասնավորապես,  .ՀՀ քաղաքացիական օրենսգրքի 243․1 հոդվածի 1-ին մասի համաձայն  գրավ դրված գույքի վրա գրավատուի՝ երրորդ անձանց նկատմամբ ունեցած այլ պարտավորությունների կատարման համար արգելադրում, սառեցում, կալանք, բռնագանձում, առգրավում կամ գույքի նկատմամբ ցանկացած այլ սահմանափակում չի կարող խոչընդոտ (արգելք) հանդիսանալ գրավի առարկայից առաջնային բավարարում ստանալու նախապատվության իրավունք ունեցող գրավառուի համար իրականացնելու սույն օրենսգրքով գրավառուին վերապահված բոլոր իրավունքները, այդ թվում՝ բռնագանձում տարածելու և իրացնելու գրավի առարկան, բացառությամբ Հայաստանի Հանրապետության քրեական դատավարության օրենսգրքով նախատեսված դեպքերի, որոնց հետ կապված հարաբերությունները կարգավորվում են այդ օրենսգրքով: Նույն հոդվածի 2-րդ մասի համաձայն գրավառուն գրավի առարկայի իրացման ժամանակ դիմում է Սահմանափակումը գրանցող (հաշվառող) մարմնին օրենքի ուժով դադարած Սահմանափակումները գրանցումից (հաշվառումից) հանելու համար: Գրավառուի դիմումը հիմք է Սահմանափակումը գրանցող (հաշվառող) մարմնի համար Սահմանափակումը գրանցումից (հաշվառումից) հանելու համար: Հաշվի առնելով վերոգրյալը՝ կարծում ենք, որ Նախագծի 3-րդ հոդվածով խմբագրվող 13-րդ հոդվածի 10-րդ մասի 6-րդ կետում բացառություն պետք է նախատեսվի և սահմանվի, որ ՀՀ քաղաքացիական օրենսգրքի 243․1 հոդվածով սահմանված դեպքում արգելադրումը հանվում է գրանցող մարմնի կողմից։ | 6. Ընդունվել է: |  |
|  | ՀՀ քաղաքացիական օրենսգրքի 249-րդ հոդվածի համաձայն այն դեպքում, երբ գրավի իրավունքը ենթակա է գրանցման (այդ թվում՝ պետական գրանցման), գրավառուն մինչև գրավի բռնագանձման գործընթացն սկսելը, ինչպես նաև գրավի բռնագանձման գործընթացը դադարեցնելու կամ ավարտվելու դեպքում պարտավոր է այդ մասին պատշաճ ձևով ծանուցել նաև գրանցում իրականացնող մարմնին: Առաջարկում ենք նախագծով հստակեցնել, որ նշված պարտականության չկատարումը չի կարող պետական գրանցումը մերժելու հիմք հանդիսանալ։ Նման մոտեցումն է ամրագրված նաև <<Գույքի նկատմամբ իրավունքների պետական գրանցման մասին>> ՀՀ օրենքով (այդ պարտականության չկատարման դեպքում գրանցող մարմնի կողմից գրանցումը մերժելու հիմքը բացակայում է)։ | Առաջարկն ըստ էության ընդունվել է, քանի որ տրանսպորտային միջոցների գրանցման համար պահանջվող փաստաթղթերի ցանկում ծանուցումը նախատեսված չէ:: |  |
|  | 7. Նախագծի 4-րդ հոդվածով սահմանված են այն մարմինները, որոնց գրանցող մարմինը առանց անձի համաձայնության տվյալներ է տրամադրում իր բազայից, սակայն դրանում նախատեսված չէ «Հայաստանի ավտոապահովագրողների բյուրո» ՀԿ-ին տվյալների տրամադրման դեպքը։ Առաջարկում ենք կամ Բյուրոյին ևս ավելացնել այդ ցանկում, կամ Նախագիծն այնպես ձևակերպել, որը հնարավորություն կտա այլ օրենքների համաձայն ևս տրամադրել այդ տեղեկատվությունը, քանի որ «Ավտոտրանսպորտային միջոցների օգտագործումից բխող պատասխանատվության պարտադիր ապահովագրության մասին» ՀՀ օրենքի 52-րդ հոդվածով արդեն իսկ նախատեսված են գրանցող մարմնի կողմից տեղեկատվության տրամադրման դեպքերը։  Տեղեկացնում ենք նաև, որ ներկայացված մյուս նախագծերի վերաբերյալ առաջարկություններ և դիտողություններ չունենք։ | Առաջարկությունն ընդունվել է: | Դրույթը խմբագրվել է: |

***ՀՀ ՈՍՏԻԿԱՆՈՒԹՅՈՒՆ***

***14.05.2019***